Жасалған шарттардың талаптарының
орындалуын бақылауды жүзеге асыру туралы
хабарлама

Құрметті жер пайдаланушылар!!!

Қазақстан Республикасы Жер кодексінің 14-1-бабының 3-тармағы                             18-1) 16) т.т. сәйкес (бұдан әрі мәтін бойынша - ҚР ЖК), аудандардың уәкілетті органдарының (Қостанай ауданы әкімдігінің «Жер қатынастары бөлімі» ММ) құзыретіне оның әкімшілік бағынысына берілген аумақта жасалған шарттар талаптарының орындалуына бақылауды жүзеге асыру, Қазақстан Республикасының заңнамасын бұза отырып пайдаланылмайтын және пайдаланылатын жерлерді анықтау жатады.
Қостанай ауданы әкімдігінің «Жер қатынастары бөлімі» ММ 2026 жылдың бірінші жартыжылдығында уақытша жер пайдалану құқығымен берілген жер учаскелерін жалға беру туралы жасалған шарттар талаптарының орындалуын бақылауды жүзеге асыру мақсатында жер учаскелерін зерттеп - қарауды жүргізуге ниетті. 
Туындаған сұрақтар бойынша Сіз 8 (71455) 33181 телефоны арқылы хабарласа аласыз, басшы - Утемисов Дамир Федорович.
Сондай-ақ, егер жергілікті атқарушы органның жер учаскесін беру туралы шешімінде өзгеше көзделмесе, Қазақстан Республикасы Жер кодексінің                       43 - бабының 10 - тармағына сәйкес жер учаскесін заттай (жергілікті жерде) шекаралары белгіленгенге және құқық белгілейтін құжаттар берілгенге дейін пайдалануға жол берілмейтінін мәлімдейміз. Осы норманы сақтамау жер учаскесін өз бетінше иемдену ретінде сараланады және Қазақстан Республикасының Әкімшілік құқық бұзушылық туралы заңнамасына сәйкес әкімшілік жауаптылықты көздейді.
Құқық белгілейтін құжаттар ресімделмеген жер учаскелеріне қатысты мәмілелер жасауға жол берілмейді.
Қазақстан Республикасы Жер кодексінің 65-бабының 1-тармағы 1) т.т. сәйкес, жер учаскелерінің меншік иелері мен жер пайдаланушылар жерді мақсатты мақсатына немесе елді мекендердің жерлеріндегі функционалдық аймағына сәйкес, уақытша жер пайдалану кезінде - оның ішінде жалдау шартына (уақытша өтеусіз жер пайдалану шартына) сәйкес пайдалануға міндетті.

